pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ที่ปรึกษารัฐมนตรีกระทรวงดิจิทัลฯ เป็นประธานเปิดมหกรรม JAPAN EXPO THAILAND 2020
วันอังคารที่ 4 กุมภาพันธ์ 2563
ที่ปรึกษารัฐมนตรีกระทรวงดิจิทัลฯ เป็นประธานเปิดมหกรรม JAPAN EXPO THAILAND 2020
ที่ปรึกษารัฐมนตรีกระทรวงดิจิทัลฯ เป็นประธานเปิดมหกรรม JAPAN EXPO THAILAND 2020
ดร.ไกรเสริม โตทับเที่ยง ที่ปรึกษารัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานเปิดงาน มหกรรม JAPAN EXPO THAILAND 2020 ซึ่งเป็นมหกรรมญี่ปุ่นที่ยิ่งใหญ่ที่สุดในไทยและเอเชีย ณ เวทีใหญ่ Japan Expo Main stage A Zone D บริเวณหน้าศูนย์การค้า Central World โดยมี นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม และ ผศ.ดร.ณัฐพล นิมมานพัชรินทร์ ผู้อํานวยการสํานักงานส่งเสริมเศรษฐกิจดิจิทัล (depa) ร่วมงาน เมื่อวันที่ 1 กุมภาพันธ์ 2563 พร้อมกันนี้ ที่ปรึกษารัฐมนตรีฯ ได้กล่าวถึงความสัมพันธ์อันดีระหว่างประเทศญี่ปุ่นกับประเทศไทย และงานมหกรรม JAPAN EXPO THAILAND 2020 เป็นโอกาสอันดีในการการเสริมสร้างโอกาสทางธุรกิจตามนโยบายรัฐบาลไทยแลนด์ 4.0 เพื่อแลกเปลี่ยนประสบการณ์ และแนวคิดด้านการพัฒนาเทคโนโลยีดิจิทัลใหม่ๆ นวัตกรรม ความรู้เชิงเทคนิค และแนวปฏิบัติที่ดีในการใช้ประโยชน์จากนวัตกรรมที่มีเทคโนโลยีดิจิทัลเป็นเครื่องมือหรือกลไกสําคัญ เราจะยกระดับความสามารถของประเทศด้วยนวัตกรรมดิจิทัลสมัยใหม่ สร้างเยาวชนรุ่นใหม่เป็นกําลังคนดิจิทัลให้กับประเทศต่อไป
*********************
รัฐบาลไทย-ข่าวทำเนียบรัฐบาล-กสร. แจงลูกจ้างทำงานที่บ้านเลี่ยงฝุ่น PM 2.5 ขึ้นอยู่กับประเภทงาน
วันพฤหัสบดีที่ 31 มกราคม 2562
กสร. แจงลูกจ้างทํางานที่บ้านเลี่ยงฝุ่น PM 2.5 ขึ้นอยู่กับประเภทงาน
กรมสวัสดิการและคุ้มครองแรงงาน แจงกรณีลูกจ้างขอทํางานที่บ้านเพื่อป้องกันอันตรายจากฝุ่นละอองขนาดเล็กสามารถทําได้ขึ้นอยู่กับสภาพและลักษณะงานที่ทํา หากสภาพการทํางานไม่กระทบและนายจ้างอนุญาตให้ลูกจ้างทํางานที่บ้านได้
นายสมบูรณ์ ตรัยศิลานันท์ รองอธิบดีกรมสวัสดิการและคุ้มครองแรงงาน (กสร.) เปิดเผยถึงกรณีกระแสข่าวลูกจ้างขอทํางานที่บ้านเพื่อป้องกันสุขภาพในช่วงที่มีภาวะฝุ่นละอองขนาดเล็กครอบคลุมพื้นที่ในกรุงเทพฯและจังหวัดที่มีปริมาณฝุ่นละอองหนาแน่นว่า กสร.เห็นว่าแนวทางดังกล่าวเป็นแนวทางที่เป็นประโยชน์ อย่างไรก็ตามกรณีที่จะให้ลูกจ้างทํางานอยู่ที่บ้านได้หรือไม่นั้นขึ้นอยู่กับลักษณะงานหรือประเภทของสถานประกอบกิจที่ลูกจ้างทําว่าสามารถนํางานกลับไปทําที่บ้านได้หรือไม่ กรณีที่เป็นงานเกี่ยวกับการผลิต ประกอบ หรือต้องทํางานเกี่ยวข้องกับเครื่องจักรการให้ลูกจ้างทํางานที่บ้านคงไม่สามารถดําเนินการได้ หากลักษณะงานที่ลูกจ้างทําเป็นงานที่เกี่ยวข้องกับเอกสาร หรืองานอื่น ๆ ที่ไม่จําเป็นต้องมาปฏิบัติงานในสถานที่ทํางาน นายจ้างก็สามารถให้ลูกจ้างทํางานที่บ้านได้
นายสมบูรณ์ กล่าวต่อว่า หากนายจ้างหรือสถานประกอบการพิจารณาว่างานที่ลูกจ้างทําสามารถให้ลูกจ้างนํากลับไปทํางานที่บ้านได้และส่งผลดีกับสุขภาพอนามัยของลูกจ้างก็สามารถตกลงและกําหนดแนวทางหรือวิธีการปฏิบัติงานร่วมกันเพื่อประโยชน์ของลูกจ้างขณะเดียวกันก็ไม่กระทบกับการดําเนินธุรกิจของนายจ้าง ซึ่งกสร.ก็ยินดีที่จะสนับสนุนแนวทางการดําเนินการดังกล่าว สําหรับสถานประกอบกิจการที่ไม่สามารถให้ลูกจ้างทํางานที่บ้านได้ กสร.ขอให้นายจ้างจัดหน้ากากอนามัยที่สามารถกรองฝุ่นละอองขนาดเล็กได้ให้ลูกจ้างสวมใส่ตลอดระยะเวลาที่ปฏิบัติงาน รวมถึงระหว่างการเดินทางไปกลับจากที่พักและที่ทํางานด้วย และขอให้ลูกจ้างสวมใส่หน้ากากอนามัยที่นายจ้างจัดให้ และปฏิบัติตามคําแนะนําของทางราชการอย่างเคร่งครัดเพื่อความปลอดภัยและสุขภาพอนามัยที่ดีของลูกจ้างเอง
รัฐบาลไทย-ข่าวทำเนียบรัฐบาล-ก.ยุติธรรม ลงพื้นที่จังหวัดพิษณุโลก สร้างความร่วมมือกับกองทุนหมู่บ้าน  เพื่อช่วยเหลือประชาชนในพื้นที่
วันจันทร์ที่ 1 พฤษภาคม 2560
ก.ยุติธรรม ลงพื้นที่จังหวัดพิษณุโลก สร้างความร่วมมือกับกองทุนหมู่บ้าน  เพื่อช่วยเหลือประชาชนในพื้นที่
กระทรวงยุติธรรม ลงพื้นที่จังหวัดพิษณุโลก สร้างความร่วมมือกับกองทุนหมู่บ้าน เพื่อช่วยเหลือประชาชนในพื้นที่
เมื่อวันพฤหัสบดีที่ ๒๗ เมษายน ๒๕๖๐ เวลา ๑๑.๐๐ น.
นางสาวพรพรรณ มณีสถิตย์ หัวหน้าคณะทํางานรัฐมนตรีว่าการกระทรวงยุติธรรม
และนางนงภรณ์ รุ่งเพ็ชรวงศ์ รองอธิบดีกรมคุ้มครองสิทธิและเสรีภาพ
พร้อมด้วยคณะเจ้าหน้าที่สํานักงานยุติธรรมจังหวัดพิษณุโลก
พบปะกับสมาชิกกองทุนหมู่บ้านและชุมชนเมืองแห่งชาติพื้นที่หมู่ที่ ๑ ตําบลมะตูม
อําเภอพรหมพิราม จังหวัดพิษณุโลก
และสมาชิกกองทุนหมู่บ้านและชุมชนเมืองแห่งชาติพื้นที่หมู่บ้านวังมะสะ
หมู่ที่ ๖ ตําบลท่าช้าง อําเภอพรหมพิราม จังหวัดพิษณุโลก
จากการอํานวยความสะดวกของนายนที ขลิบทอง ผู้อํานวยการสํานักงานกองทุนหมู่บ้านและชุมชนเมืองแห่งชาติ
ถือเป็นจุดเริ่มต้นของการขับเคลื่อนงานยุติธรรมชุมชน
ตามนโยบายของนายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ทั้งนี้ จากการพบปะกับสมาชิกกองทุนหมู่บ้านฯ
ได้มีประชาชนในพื้นที่ขอให้กระทรวงยุติธรรมช่วยเหลือปัญหาหนี้นอกระบบ ปัญหาเงินกองทุนที่มีการฉ้อโกง
และปัญหาข้อพิพาทที่ดินทํากินระหว่างประชาชนในชุมชน
ซึ่งสํานักงานยุติธรรมจังหวัดพิษณุโลกจะเข้าไปให้ความช่วยเหลือต่อไป
ต่อมาเวลา ๑๕.๓๐ น.
หัวหน้าคณะทํางานรัฐมนตรีว่าการกระทรวงยุติธรรมและรองอธิบดีกรมคุ้มครองสิทธิและเสรีภาพ
เดินทางตรวจเยี่ยมการดําเนินงานของศูนย์ไกล่เกลี่ยระงับข้อพิพาทชุมชน ตําบลบ้านกร่าง
ณ ที่ทําการองค์การบริหารส่วนตําบลบ้านกร่าง อําเภอเมืองพิษณุโลก จังหวัดพิษณุโลก
โอกาสนี้หัวหน้าคณะทํางานรัฐมนตรีว่าการกระทรวงยุติธรรม
ได้กล่าวชื่นชมการดําเนินงานของศูนย์ไกล่เกลี่ยระงับข้อพิพาทชุมชน ตําบลบ้านกร่าง
ว่ามีแนวทางการดําเนินงานที่เข้มแข็งและน่าชื่นชม
ซึ่งนอกจากจะให้ความช่วยเหลือประชาชนในการดําเนินการไกล่เกลี่ยฯ ให้แก่ประชาชนในพื้นที่แล้ว
ศูนย์ไกล่เกลี่ยฯ แห่งนี้ ยังให้ความช่วยเหลือแก่ประชาชนในชุมชนใกล้เคียงอีกด้วย
รัฐบาลไทย-ข่าวทำเนียบรัฐบาล-สธ. แนะโรงเรียนคัดกรองเด็ก ป้องกันไข้หวัดใหญ่ระบาด
วันพฤหัสบดีที่ 1 กุมภาพันธ์ 2561
สธ. แนะโรงเรียนคัดกรองเด็ก ป้องกันไข้หวัดใหญ่ระบาด
กระทรวงสาธารณสุข แนะนําโรงเรียน เฝ้าระวัง คัดกรองโรคไข้หวัดใหญ่ในนักเรียน ป้องกันการแพร่ระบาดในช่วงฤดูหนาว
กระทรวงสาธารณสุข แนะนําโรงเรียน เฝ้าระวัง คัดกรองโรคไข้หวัดใหญ่ในนักเรียน ป้องกันการแพร่ระบาดในช่วงฤดูหนาว อากาศแปรปรวน เดือนมกราคมปี 2561 พบผู้ป่วยแล้วเกือบ 9,000 คน เป็นนักเรียนร้อยละ 27 หากป่วยเป็นไข้หวัดใหญ่ มีไข้ ไอ จาม ขอให้หยุดงาน หยุดเรียน อยู่บ้าน ลดการแพร่กระจายเชื้อ
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า นายแพทย์เจษฎา โชคดํารงสุข ปลัดกระทรวงสาธารณสุข ได้สั่งการให้สํานักงานสาธารณสุขทุกจังหวัด ให้ความสําคัญกับการป้องกันการแพร่ระบาดของโรคไข้หวัดใหญ่ในโรงเรียน ซึ่งมีเด็กอยู่รวมกัน มีโอกาสแพร่เชื้อได้ง่าย โดยเฉพาะช่วงฤดูหนาวของประเทศไทยปีนี้ สภาพอากาศแปรปรวน หนาวเย็นกว่าปีที่ผ่านมาและมีฝนตกประปราย ทําให้พบผู้ป่วยโรคไข้หวัดใหญ่เพิ่มมากขึ้น เฉพาะเดือนมกราคมปีนี้ พบผู้ป่วยแล้ว 8,728 ราย เสียชีวิต 1 ราย ในจํานวนนี้ร้อยละ 27 เป็นนักเรียน
นายแพทย์โอภาสกล่าวว่า ในการป้องกันควบคุมโรคไข้หวัดใหญ่ในโรงเรียนขอให้คุณครูจัดระบบการคัดกรองเด็กนักเรียนก่อนเข้าห้องเรียน หากพบว่านักเรียนมีอาการไข้ ไอเจ็บคอ ให้สวมหน้ากากอนามัยและแยกเด็กได้พักผ่อนที่ห้องพยาบาล ทําความเข้าใจกับผู้ปกครองถึงความจําเป็นที่ต้องให้เด็กหยุดเรียน พักอยู่ที่บ้านจนกว่าจะหายป่วย และป้องกันไม่ให้ติดต่อไปถึงสมาชิกคนอื่นในครอบครัว นอกจากนี้ ควรจัดกิจกรรมให้ความรู้ในการป้องกันโรคไข้หวัดและไข้หวัดใหญ่ในนักเรียน อาจเป็นบอร์ดนิทรรศการ หรือแผ่นปลิว แผ่นพับ และควรจัดเตรียมจุดล้างมือ ด้วยน้ําและสบู่ หรือเจลแอลกอฮอล์ พร้อมสอนวิธีล้างมือที่ถูกต้อง ให้เด็กล้างมือบ่อย ๆ ส่วนในห้องเรียนควรมีอากาศถ่ายเท ทําความสะอาดเครื่องเล่นเด็ก อุปกรณ์ที่ต้องสัมผัสบ่อย ๆ เช่น คอมพิวเตอร์ เตรียมหน้ากากอนามัยไว้ที่ห้องพยาบาลหรือห้องพักครู ส่งเสริมกิจกรรมออกกําลังกายสม่ําเสมอ สร้างทีมแกนนํานักเรียน หรืออาสาสมัครเฝ้าระวังสังเกตอาการนักเรียนที่ป่วยและแจ้งครู
นายแพทย์โอภาสกล่าวต่อว่า อาการของผู้ป่วยไข้หวัดใหญ่ จะไข้สูง หนาวสั่น ปวดศีรษะ ปวดเมื่อยร่างกาย อ่อนเพลียมาก เจ็บคอ ไอ คัดจมูก น้ํามูกไหล เบื่ออาหาร บางรายอาจมีอาการอาเจียน ท้องเสียร่วมด้วย ส่วนใหญ่อาการจะดีขึ้นเรื่อย ๆ และหายป่วยภายใน 5-7 วัน แต่หากอาการไม่ดีขึ้นภายใน 2 วัน มีอาการหอบเหนื่อย อาจเกิดจากภาวะแทรกซ้อนให้รีบพบแพทย์ โดยเฉพาะกลุ่มเสี่ยง เช่นเด็กเล็ก ผู้สูงอายุ ผู้ป่วยโรคเรื้อรัง ให้พบแพทย์ทันทีสําหรับผู้ปกครองขอให้ดูแลบุตรหลานที่ยังไม่ป่วย โดยดูแลสุขอนามัย ออกกําลังกาย นอนหลับพักผ่อนอย่างเพียงพอ รับประทานอาหารที่มีประโยชน์ ล้างมือด้วยน้ําและสบู่บ่อย ๆ ใช้ช้อนกลางเมื่อรับประทานอาหารร่วมกัน อาหารควรปรุงสุกใหม่ หลีกเลี่ยงการคลุกคลีกับผู้ป่วยที่มีอาการคล้ายไข้หวัดใหญ่แต่หากมีไข้ ไอ จาม ขอให้หยุดงาน หยุดเรียน อยู่บ้าน ลดการแพร่กระจายเชื้อ
ทั้งนี้ ข้อมูลสํานักระบาดวิทยา กรมควบคุมโรค ในปี 2560 พบผู้ป่วยโรคไข้หวัดใหญ่ 199,391 ราย เสียชีวิต 55 ราย กลุ่มอายุที่พบมากที่สุดคือ 15-24 ปี รองลงมาคือ 35-44 ปี และ 25-34 ปี ส่วนโรคปอดบวม พบผู้ป่วย 267,741 ราย เสียชีวิต 266 ราย พบมากที่สุดในกลุ่มผู้สูงอายุ 65 ปีขึ้นไป รองลงมาคือ อายุ 55-64 ปี และอายุ 1 ปี
********************************* 1 กุมภาพันธ์ 2561
รัฐบาลไทย-ข่าวทำเนียบรัฐบาล-ทส. เปิดโครงการฝึกซ้อมเตรียมความพร้อมดูแลความปลอดภัยแก่นักท่องเที่ยว ประจำปีงบประมาณ พ.ศ. ๒๕๖๐ เพื่อเพิ่มมาตรการความปลอดภัยให้แก่นักท่องเที่ยว
วันพุธที่ 28 มิถุนายน 2560
ทส. เปิดโครงการฝึกซ้อมเตรียมความพร้อมดูแลความปลอดภัยแก่นักท่องเที่ยว ประจําปีงบประมาณ พ.ศ. ๒๕๖๐ เพื่อเพิ่มมาตรการความปลอดภัยให้แก่นักท่องเที่ยว
กระทรวงทรัพยากรธรรมชาติและสิ่งแวดล้อม เปิดโครงการฝึกซ้อมเตรียมความพร้อมดูแลความปลอดภัยแก่นักท่องเที่ยว ประจําปีงบประมาณ พ.ศ. ๒๕๖๐ เพื่อเพิ่มมาตรการความปลอดภัยให้แก่นักท่องเที่ยว ลดผลกระทบด้านการท่องเที่ยวต่อระบบนิเวศทางทะเล
วันนี้ (๒๘ มิถุนายน ๒๕๖๐) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมโครงการฝึกซ้อมเตรียมความพร้อมดูแลความปลอดภัยแก่นักท่องเที่ยว ประจําปีงบประมาณ พ.ศ. ๒๕๖๐ อุทยานแห่งชาติทางทะเล โดยได้รับเกียรติจาก พลเอก ธนะศักดิ์ ปฏิมาประกร รองนายกรัฐมนตรี เป็นประธานเปิดโครงการ พร้อมด้วย นางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช ผู้ว่าราชการจังหวัดภูเก็ต ศูนย์กู้ภัยฯภาคใต้ และหน่วยงานที่เกี่ยวข้อง เข้าร่วมพิธี ณ สถาบันประชารัฐพิทักษ์ทะเล อุทยานแห่งชาติสิรินาถ จ.ภูเก็ต ​
กระทรวงทรัพยากรธรรมชาติและสิ่งแวดล้อม โดย กรมอุทยานแห่งชาติ สัตว์ป่า และพันธุ์พืช มีอุทยานแห่งชาติทางทะเล จํานวน ๒๖ แห่ง ซึ่งเป็นแหล่งท่องเที่ยวที่สําคัญของประเทศไทย ปัจจุบันนักท่องเที่ยวให้ความสนใจเข้ามาใช้บริการจํานวนมาก นอกจากทรัพยากรธรรมชาติที่กรมอุทยานแห่งชาติฯ ให้ความสําคัญแล้ว ความปลอดภัยของนักท่องเที่ยวกรมอุทยานแห่งชาติฯได้มุ่งเน้นมาโดยตลอด ซึ่งก่อนหน้านี้กรมอุทยานแห่งชาติฯได้จัดตั้งศูนย์กู้ภัยและมวลชนสัมพันธ์ จํานวน ๖ ศูนย์ ตามภาคต่างๆ เพื่อปฏิบัติงานด้านการป้องกันและการกู้ภัย ออกปฏิบัติกรณีเหตุฉุกเฉินอพยพและช่วยเหลือประชาชนในพื้นที่เสี่ยงภัย เจ้าหน้าที่ที่ปฏิบัติงานด้านนี้จําเป็นอย่างยิ่งที่ต้องได้รับการฝึกอบรม ฝึกซ้อม และฝึกปฏิบัติให้มีรู้ความชํานาญให้เป็นไปตามมาตรฐานสากล
สําหรับโครงการฝึกซ้อมเตรียมความพร้อมดูแลความปลอดภัยนักท่องเที่ยว ฯ มีวัตถุประสงค์เพื่อพัฒนาทักษะและพัฒนาศักยภาพของพนักงานให้มีประสิทธิภาพมากยิ่งขึ้น มีความคล่องตัวในการช่วยเหลือนักท่องเที่ยวได้อย่างถูกต้องและรวดเร็ว ทันท่วงที ซึ่งจะมีการฝึกการกู้ภัยทั้งภาคทฤษฎีและการใช้อุปกรณ์กู้ภัยต่างๆ จากวิทยากรที่มีความเชี่ยวชาญ
รัฐบาลไทย-ข่าวทำเนียบรัฐบาล-กยศ. จัดงบฯ ช่วยเหลือผู้กู้ยืมฝ่าวิกฤต COVID-19
วันอาทิตย์ที่ 9 สิงหาคม 2563
กยศ. จัดงบฯ ช่วยเหลือผู้กู้ยืมฝ่าวิกฤต COVID-19
วันเสาร์ที่ 8 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
กองทุนเงินให้กู้ยืมเพื่อการศึกษา หรือ กยศ. ออกมาตรการช่วยเหลือผู้กู้ยืมที่ได้รับผลกระทบจากการแพร่ระบาดของโรคโควิด-19 โดยจัดเตรียมงบประมาณ 34,000 ล้านบาท สําหรับนักเรียน นักศึกษาที่เป็นผู้กู้ยืมทั้งรายใหม่และรายเก่า และขยายเวลาให้ยื่นแบบคําขอกู้ยืมเงินผ่านระบบ e-Studentloan ไปจนถึงวันที่ 30 ก.ย. 63 นอกจากนี้ ได้ปรับเกณฑ์คุณสมบัติเฉพาะ เกี่ยวกับรายได้ครอบครัวของผู้กู้ยืมที่ขาดแคลนทุนทรัพย์ เพิ่มขึ้นเป็นไม่เกิน 360,000 บาท/ปี เพื่อให้ครอบคลุมผู้ที่เดือดร้อน และปรับเพิ่มค่าครองชีพรายเดือนให้ผู้กู้ยืมทุกระดับการศึกษาอีกรายละ 600 บาท/เดือน โดยผู้กู้ยืมสามารถดูรายละเอียดได้ที่เว็บไซต์ กองทุนเงินให้กู้ยืมเพื่อการศึกษา หรือสอบถามเพิ่มเติมได้ที่ หมายเลขโทรศัพท์ 0-2016-4888
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงเปิดสายด่วน 1586 กด 5 สำหรับรับแจ้งเหตุรถบรรทุกน้ำหนักเกินตลอด 24 ชั่วโมง
วันจันทร์ที่ 17 กรกฎาคม 2560
กรมทางหลวงเปิดสายด่วน 1586 กด 5 สําหรับรับแจ้งเหตุรถบรรทุกน้ําหนักเกินตลอด 24 ชั่วโมง
กรมทางหลวง (ทล.) กระทรวงคมนาคม เปิดสายด่วน 1586 กด 5 รับแจ้งเหตุรถบรรทุกน้ําหนักเกินโดยเฉพาะ ตลอด 24 ชั่วโมง เพื่อสร้างการมีส่วนร่วมของประชาชน
นายธานินทร์ สมบูรณ์ อธิบดีกรมทางหลวง กล่าวว่า ทล. มีนโยบายปรับปรุงเครือข่ายด่านชั่งน้ําหนักถาวรและด่านชั่งน้ําหนักเคลื่อนที่ทั่วประเทศ ด้วยการบังคับใช้กฎหมายอย่างเคร่งครัด ไม่มีการผ่อนผันให้ผู้ประกอบการบรรทุกน้ําหนักเกิน เพื่อลดงบประมาณในการซ่อมบํารุงรักษาทาง และลดความเสี่ยงต่ออันตรายที่เกิดกับโครงสร้างสะพานและทางลอด พร้อมกําชับสถานีตรวจสอบน้ําหนักทั่วประเทศ ดําเนินการอย่างเข้มงวด และบูรณาการการทํางานร่วมกัน รวมถึงจัดส่งเจ้าหน้าที่ชุดด่านชั่งน้ําหนักเคลื่อนที่จากส่วนกลางไปสุ่มจับรถบรรทุกน้ําหนักเกินที่มักวิ่งหลบด่านเข้าถนนสายรอง เพื่อป้องปรามอีกทางหนึ่ง นอกจากนี้ สํานักงานควบคุมน้ําหนักยานพาหนะ ได้เปิดให้บริการสายด่วนกรมทางหลวง 1586 กด 5 สําหรับสอบถามข้อมูลเกี่ยวกับน้ําหนักรถบรรทุก เช่น พิกัดน้ําหนักรถบรรทุกตามกฎหมาย การขออนุญาตรถบรรทุกประเภทพิเศษ รับเรื่องร้องเรียนน้ําหนักรถบรรทุกบนทางหลวง เป็นต้น โดยบูรณาการกับสถานีด่านตรวจสอบน้ําหนักทั่วประเทศ เพื่อจัดส่งชุดตรวจสอบน้ําหนักเคลื่อนที่ (Spot Check) ไปตรวจสอบโดยทันที เพื่อป้องปรามผู้กระทําผิดกฎหมาย
ทั้งนี้ ทล. ขอความร่วมมือประชาชน หากพบเห็นหรือสงสัยว่ามีการบรรทุกน้ําหนักเกิน สามารถแจ้งที่สายด่วนกรมทางหลวง 1586 กด 5 โทรฟรีทุกเครือข่ายตลอด 24 ชั่วโมง เพื่อการมีส่วนร่วมช่วยยืดอายุการใช้งานของถนน ประหยัดงบประมาณซ่อมบํารุงถนนของประเทศ และลดความเสี่ยงต่ออันตรายที่เกิดกับโครงสร้างสะพานและทางลอด รวมถึงลดสถิติการเกิดอุบัติเหตุบนทางหลวง
รัฐบาลไทย-กรมอนามัย แนะแม่เสี่ยงโควิด-19 ให้นมลูกได้ ย้ำเลี้ยงลูกด้วยนมแม่ 6 เดือน สร้างภูมิคุ้มกันโรค [กระทรวงสาธารณสุข]
วันอังคารที่ 5 พฤษภาคม 2563
กรมอนามัย แนะแม่เสี่ยงโควิด-19 ให้นมลูกได้ ย้ําเลี้ยงลูกด้วยนมแม่ 6 เดือน สร้างภูมิคุ้มกันโรค [กระทรวงสาธารณสุข]
กรมอนามัย แนะแม่เสี่ยงโควิด-19 ให้นมลูกได้ ย้ําเลี้ยงลูกด้วยนมแม่ 6 เดือน สร้างภูมิคุ้มกันโรค
กรมอนามัย กระทรวงสาธารณสุข ย้ํา แม่หลังคลอดที่เข้าข่ายสงสัยติดเชื้อหรือได้รับการยืนยันว่าติดเชื้อ COVID-19 สามารถให้นมลูกได้ แต่ต้องมีการป้องกันการแพร่กระจายของเชื้ออย่างเคร่งครัด พร้อมแนะผู้บริจาคปฏิบัติตามพระราชบัญญัติควบคุมการส่งเสริมการตลาดอาหารสําหรับทารกและเด็กเล็ก พ.ศ.2560
แพทย์หญิงพรรณพิมล วิปุลากร อธิบดีกรมอนามัย กล่าวว่า ในช่วงสถานการณ์การแพร่ระบาดของโรค COVID-19 นอกจากกลุ่มหญิงตั้งครรภ์ที่เป็นกลุ่มเสี่ยงที่ต้องให้การดูแลเป็นพิเศษแล้ว ทารกแรกเกิดถือเป็นอีกกลุ่มที่ต้องให้ความสําคัญ โดยเฉพาะการส่งเสริมให้เลี้ยงลูกด้วยนมแม่อย่างเดียว 6 เดือน เพราะนมแม่เป็นอาหารที่ดีมีสารอาหารมากกว่า 200 ชนิด ที่ช่วยในการเจริญเติบโตของเด็ก และสร้างภูมิคุ้มกันโรค ซึ่งในขณะนี้ยังไม่มีหลักฐานยืนยันว่า เชื้อไวรัสโคโรนาสามารถติดผ่านทางรกหรือทางน้ํานมได้ กรณีแม่เป็นผู้เข้าข่ายสงสัยติดเชื้อหรือได้รับการยืนยันว่าติดเชื้อ COVID-19 จึงสามารถให้นมลูกได้ ซึ่งองค์การอนามัยโลก (WHO) และองค์การทุนเพื่อเด็กแห่งสหประชาชาติ(UNICEF) มีคําแนะนําว่า หากแม่ที่ติดเชื้อมีอาการไม่มาก สามารถให้นมจากเต้าได้ก็ควรทํา แต่ต้องมีการป้องกันการแพร่กระจายของเชื้ออย่างเคร่งครัดโดยสวมหน้ากากอนามัยตลอดเวลา ล้างมืออย่างถูกวิธี ห้ามใช้มือสัมผัสบริเวณใบหน้า จมูกหรือปากรวมถึงการหอมแก้มลูกด้วย กรณีที่แม่ติดเชื้อมีอาการรุนแรง เช่น ไอมาก แต่ยังสามารถบีบเก็บน้ํานมได้ ควรให้พ่อหรือผู้ช่วยเป็นผู้ป้อนนมแก่ลูกแทน โดยหากมีผู้ช่วยจะต้องเป็นผู้ที่มีสุขภาพดี มีทักษะ ความรู้และเข้าใจหลักการป้องกันการแพร่กระจายของเชื้ออย่างเคร่งครัด การบีบน้ํานมอย่างสม่ําเสมอจะช่วยให้แม่ยังคงสภาพในการให้นมแก่ลูกได้เมื่อหายป่วยแล้ว ทารกที่เกิดจากแม่ที่ติดเชื้อ COVID-19 จัดเป็นผู้มีความเสี่ยงจะต้องมีการแยกตัวออกจากทารกอื่นและต้องสังเกตอาการเป็นเวลา 14 วัน
“เนื่องจากสถานการณ์การแพร่ระบาดโรค COVID-19 อาจทําให้แม่บางรายได้รับผลกระทบต่างๆ จึงทําให้มีผู้สนใจที่จะบริจาคอาหารสําหรับทารก และอาหารสําหรับเด็กเล็ก ซึ่งการบริจาคนั้น ถ้าเป็นผู้ผลิต ผู้นําเข้า หรือผู้จําหน่ายอาหารสําหรับทารก หรืออาหารสําหรับเด็กเล็ก หรือตัวแทน บริจาคอาหารสําหรับทารกถือเป็นความผิดตามกฎหมายต้องดําเนินการตามพระราชบัญญัติควบคุมการส่งเสริมการตลาดอาหารสําหรับทารกและเด็กเล็ก พ.ศ.2560 แต่สําหรับบุคคลทั่วไป หน่วยงาน และองค์กร ที่ไม่ใช่ผู้ผลิต ผู้นําเข้า หรือผู้จําหน่ายอาหารสําหรับทารกหรืออาหารสําหรับเด็กเล็กหรือตัวแทน สามารถบริจาคได้โดยไม่ได้อยู่ภายใต้ข้อบังคับของกฎหมาย (มาตรา 23) ทั้งนี้ หน่วยงานหรือองค์กรที่ดําเนินการรับบริจาค หรือเป็นผู้บริจาคควรประสานกับเจ้าหน้าที่สาธารณสุขในพื้นที่ เพื่อทําการคัดกรองให้ตรงกับความต้องการของผู้รับบริจาค ซึ่งการบริจาคควรพิจารณาให้กับกลุ่มแม่ที่ใช้นมผงอยู่ก่อนแล้ว และได้รับผลกระทบจากสถานการณ์การแพร่ระบาดของเชื้อ COVID-19 ไม่ควรบริจาคให้กับผู้ที่เลี้ยงลูกด้วยนมแม่อยู่แล้วเพราะจะเป็นการเพิ่มภาระค่านมผงให้แก่แม่ในระยะยาว” อธิบดีกรมอนามัย กล่าว
***
ศูนย์สื่อสารสาธารณะ/ 2 พฤษภาคม 2563
รัฐบาลไทย-ข่าวทำเนียบรัฐบาล-มาตรการพัฒนาอุตสาหกรรมชีวภาพ
วันพฤหัสบดีที่ 26 กรกฎาคม 2561
มาตรการพัฒนาอุตสาหกรรมชีวภาพ
รัฐบาลเห็นชอบมาตรการพัฒนาอุตสาหกรรมชีวภาพของไทย ปี 2561 – 2570 โดยจะเร่งรัดการลงทุนใน 3 พื้นที่
พฤหัสบดีที่ 26 ก.ค.61
มาตรการพัฒนาอุตสาหกรรมชีวภาพ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการพัฒนาอุตสาหกรรมชีวภาพของไทย ปี 2561 – 2570 โดยจะเร่งรัดการลงทุนใน 3 พื้นที่ ได้แก่ 1.เขตเศรษฐกิจพิเศษ อีอีซี จะพัฒนาอุตสาหกรรมเคมีชีวภาพครบวงจร และโครงการผลิตพลาสติกชีวภาพ 2.ภาคเหนือตอนล่าง ที่จ.นครสวรรค์ และ จ.กําแพงเพชร ส่งเสริมอุตสาหกรรมเคมีชีวภาพครบวงจรและอุตสาหกรรมอาหารสัตว์ 3.ภาคอีสานตอนกลาง ที่จ.ขอนแก่น สร้างนิคมอุตสาหกรรมเศรษฐกิจชีวภาพสําหรับอาหารสัตว์ โดยต่อยอดพืชเศรษฐกิจ 3 ชนิด คือ อ้อย มันสําปะหลัง และปาล์มน้ํามัน ทั้งนี้ คาดว่าจะช่วยเพิ่มรายได้ให้แก่เกษตรกร 20,000 – 40,000 บาท/ราย/ปี สนับสุนนการใช้ผลผลิตทางการเกษตรเพิ่มขึ้นร้อยละ 40 และเกิดการลงทุนราว 200,000 ล้านบาท
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ประธานกรรมการสลากฯ แจ้งเรื่องการออกรางวัลของสลากงวดวันที่ 1 เม.ย. 63 เลื่อนออกสลาก ไป 2 พ.ค.
วันพุธที่ 25 มีนาคม 2563
ประธานกรรมการสลากฯ แจ้งเรื่องการออกรางวัลของสลากงวดวันที่ 1 เม.ย. 63 เลื่อนออกสลาก ไป 2 พ.ค.
ประธานกรรมการสลากฯ แจ้งเรื่องการออกรางวัลของสลากงวดวันที่ 1 เม.ย. 63 เลื่อนออกสลาก ไป 2 พ.ค.
วันนี้ (25 มีนาคม 2563) เวลา 17.00 น. ณ หน้าตึกบัญชการ 1 ทําเนียบรัฐบาล นายพชร อนันตศิลป์ ประธานกรรมการสลากกินแบ่งรัฐบาลพร้อมด้วย พันตํารวจเอกบุญส่ง จันทรีศรี ผู้อํานวยการสํานักงานสลากกินแบ่งรัฐบาล ได้กล่าวถึงผลการประชุมคณะกรรมการสลากกินแบ่งรัฐบาล เรื่องการออกรางวัลของสลากงวดวันที่ 1 เมษายน 2563โดยมีรายละเอียดดังนี้เพื่อให้การออกสลากกินแบ่งรัฐบาล เป็นการสอดคล้องกับนโยบายของรัฐบาล ในการควบคุมการแพร่การระบาด การติดเชื้อของไวรัสโควิด-19 ขณะเดียวกัน ณ วันนี้ ตัวแทนสลากที่ได้รับสลากไปจําหน่ายแล้ว และจะต้องออกรางวัลในวันที่ 1 เม.ย. 63ก็ได้รับผลกระทบจากนโยบายของรัฐในการช่องทางการจําหน่ายลดลง ดังนั้นคณะกรรมการสลากกินแบ่งรัฐบาล จึงมีมติให้เลื่อนการออกรางวัลของสลากงวดวันที่ 1 เม.ย. 63 เป็นวันที่ 2 พ.ค. 63 ขณะเดียวกันก็จะงดออกสลากงวดวันที่ 16 เม.ย. 63 และงวดวันที่ 2 พ.ค. 63 จะไม่มีการจําหน่ายสลากงวดดังกล่าวหากประชาชนได้มีการซื้อสลากของงวดวันที่ 1 เม.ย. 63 จะไปออกวันที่ 2 พ.ค. 63 อีกทั้ง ทางคณะกรรมการมีมติเพิ่มเติมว่าเนื่องจากสถานการณ์ลักษณะนี้อาจจะเป็นข้อจํากัดในการที่จะขายสลากที่ทํามาเป็นใบมาโดยตลอดเพราะฉะนั้น ด้วยข้อจํากัดของสลากใบที่เราทําธุรกิจนี้มายาวนานอาจจําเป็นต้องมีการทบทวนให้มีรูปแบบที่เป็นการลดความเสี่ยง โดยใช้บริบทเดิมทั้งหมด เพียงแต่เปลี่ยนจากใบมาเป็นจําหน่ายด้วยเครื่องเพื่อลดการติดต่อเปลี่ยนมือระหว่างผู้ซื้อผู้ขายและบุคลากรของสํานักงานสลากเองด้วย คณะกรรมการจึงได้มอบให้สํานักงานสลากฯ ไปดูว่า เพื่อให้กิจการของสํานักงานฯ สามารถดําเนินการต่อไปได้อย่างต่อเนื่อง ควรเปลี่ยนมาจําหน่ายด้วยช่องแบบออนไลน์ ซึ่งจะต้องไม่กระทบผู้ขายทั้งหมด โดยให้สํานักงานสลาก ฯ ไปศึกษาเรื่องนี้
ในส่วนของผู้ที่ทํารายการจองสลาก งวดวันที่ 16 เม.ย. 63 ที่ได้มีการจองสลากในระบบจองล่วงหน้าเมื่อวันที่ 20-21 มี.ค. 63 สํานักงานสลากฯ จะโอนเงินคืนเงินให้กับผู้ที่ทํารายการแล้วทั้งหมด โดยจะทําการโอนคืนโดยเร็วที่สุด
.......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-EXIM BANK ออกมาตรการช่วยเหลือผู้ประกอบการที่ได้รับผลกระทบจากพายุโซนร้อนปาบึก
วันอังคารที่ 8 มกราคม 2562
EXIM BANK ออกมาตรการช่วยเหลือผู้ประกอบการที่ได้รับผลกระทบจากพายุโซนร้อนปาบึก
EXIM BANK ออกมาตรการขยายระยะเวลาชําระคืนเงินกู้ ลดอัตราดอกเบี้ย และพักชําระหนี้ให้แก่ผู้ประกอบการที่ได้รับผลกระทบจากพายุโซนร้อนปาบึกในภาคใต้ ทั้งสินเชื่อหมุนเวียนและเงินกู้ระยะยาว เพื่อช่วยให้ผู้ส่งออกทางตรงและทางอ้อมสามารถดําเนินธุรกิจต่อไปได้อย่างต่อ
นายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) เปิดเผยว่า EXIM BANK ออกมาตรการช่วยเหลือผู้ประกอบการที่ได้รับผลกระทบจากภัยธรรมชาติพายุโซนร้อนปาบึก ในภาคใต้ทั้งทางตรง ซึ่งเป็นผู้ประกอบการที่ได้รับผลกระทบทางตรงครอบคลุมถึงผู้ที่อยู่ในพื้นที่ประสบภัยธรรมชาติ พื้นที่ของโรงงานและบริษัท รวมทั้งสินค้าที่ผลิตแล้วได้รับความเสียหาย ไม่สามารถผลิตสินค้าเพื่อจําหน่ายหรือส่งออกได้ และทางอ้อม ที่ประสบปัญหาโรงงานผู้ผลิตหรือซัพพลายเออร์ของผู้ประกอบการได้รับผลกระทบ ทําให้ขาดแคลนวัตถุดิบที่ใช้ในการผลิตสินค้าหรือผู้ซื้อหลักอยู่ในพื้นที่ประสบภัยธรรมชาติและผู้ประกอบการไม่สามารถจําหน่ายสินค้าให้กับรายอื่นทดแทนได้ รวมทั้งผู้ประกอบการประสบปัญหาทางการคมนาคม ทําให้ไม่สามารถส่งสินค้าไปยังผู้ซื้อหรือไม่สามารถรับวัตถุดิบจากซัพพลายเออร์เพื่อมาผลิตสินค้าได้ จะได้รับความช่วยเหลือด้านสินเชื่อ ทั้งขยายระยะเวลา ลดอัตราดอกเบี้ย และพักชําระหนี้ โดยแบ่งเป็น 3 มาตรการ
มาตรการที่ 1 ช่วยเหลือผู้ประกอบการที่ได้รับผลกระทบทางตรง
สินเชื่อหมุนเวียน
• พักชําระหนี้เงินต้นและดอกเบี้ย สูงสุด 6 เดือน
• ขยายระยะเวลาให้ต่ออายุตั๋วสัญญาใช้เงินเกินเทอมที่ธนาคารอนุมัติ โดยรวมกับอายุตั๋วเดิมแล้วไม่เกิน 360 วัน
• ลดอัตราดอกเบี้ยสินเชื่อหมุนเวียนลง 1% เป็นระยะเวลา 6-12 เดือน แล้วแต่ผลกระทบของลูกค้า
เงินกู้ระยะยาว
• พักชําระหนี้เงินต้นและดอกเบี้ย สูงสุด 6 เดือน
• ลดอัตราดอกเบี้ยลง 1% ต่อปี เป็นระยะเวลา 6-12 เดือน แล้วแต่ผลกระทบของลูกค้า
มาตรการที่ 2 ช่วยเหลือผู้ประกอบการที่ได้รับผลกระทบทางอ้อม
สินเชื่อหมุนเวียน
• พักชําระหนี้เงินต้นและดอกเบี้ย สูงสุด 6 เดือน
• ขยายระยะเวลาให้ต่ออายุตั๋วสัญญาใช้เงินเกินเทอมที่ธนาคารอนุมัติ โดยรวมกับอายุตั๋วเดิมแล้วไม่เกิน 180 วัน
• ลดอัตราดอกเบี้ยสินเชื่อหมุนเวียนลง 1% เป็นระยะเวลา 6 เดือน
เงินกู้ระยะยาว
• พักชําระหนี้เงินต้นและดอกเบี้ย สูงสุด 6 เดือน
• ลดอัตราดอกเบี้ยลง 1% ต่อปี เป็นระยะเวลา 6 เดือน
มาตรการที่ 3 ช่วยเหลือลูกค้ารายเดิมและลูกค้ารายใหม่
ยื่นขอเงินกู้เพื่อซื้อหรือซ่อมแซม เครื่องจักร/อาคารโรงงาน ที่ได้รับความเสียหาย
• ระยะเวลา 5 ปี (Grace Period ไม่เกิน 1 ปี)
• อัตราดอกเบี้ย 5% ต่อปี ในปีแรก
• ยื่นขอสินเชื่อภายในเดือนกันยายน 2562
“EXIM BANK พร้อมช่วยบรรเทาความเดือดร้อนของผู้ประกอบการที่ประสบภัยธรรมชาติ โดยจะเร่งเยียวยาเร่งด่วนแก่ผู้ที่ได้รับผลกระทบทางตรง และช่วยให้ผู้ได้รับผลกระทบทางอ้อมจากภัยธรรมชาติได้รับความช่วยเหลือจากความเสียหายที่เกิดขึ้น เพื่อให้ภาคธุรกิจดําเนินต่อไปได้อย่างต่อเนื่องและไม่สะดุด ทั้งนี้ ธนาคารยินดีพิจารณาให้ความช่วยเหลือเพิ่มเติมเป็นรายกรณี” นายพิศิษฐ์กล่าว
รัฐบาลไทย-ข่าวทำเนียบรัฐบาล-ผู้แทนพิเศษของรัฐบาล เป็นประธานในพิธีเปิดโครงการอบรมและพัฒนาศักยภาพภาคประชาสังคม
วันพุธที่ 7 กุมภาพันธ์ 2561
ผู้แทนพิเศษของรัฐบาล เป็นประธานในพิธีเปิดโครงการอบรมและพัฒนาศักยภาพภาคประชาสังคม
ผู้แทนพิเศษของรัฐบาล เป็นประธานในพิธีเปิดโครงการอบรมและพัฒนาศักยภาพภาคประชาสังคม
วันที่ 5 กุมภาพันธ์ 2561 เวลา 14.00 น. ที่ อําเภอเมือง จังหวัดปัตตานี
พล.อ. อุดมชัย ธรรมสาโรรัชน์ ผู้แทนพิเศษของรัฐบาล เป็นประธานในพิธีเปิดโครงการอบรมและพัฒนาศักยภาพภาคประชาสังคม ณ โรงแรมเซาท์เทิร์น วิว อําเภอเมือง จังหวัดปัตตานี บรรยายพิเศษ ภายใต้หัวข้อ “บทบาทและภารกิจของผู้แทนพิเศษของรัฐบาลกับการแก้ปัญหาจังหวัดชายแดนภาคใต้” เพื่อสร้างความเข้าใจให้กับภาคประชาสังคมที่ยังไม่ได้รับการสนับสนุนการจัดสรรงบประมาณจากศูนย์อํานวยการบริหารจังหวัดชายแดนภาคใต้